
DISSERTATIO  MEDICA 

IN  AUGURALIS, 


QUyEDAM  DE 

H^MOPTYSI 

COMPLECTENS. 


1-  Exscreatio  Sanguinis  a  quacunque  parte 
proveniens,  Haemoptysis  a  grammaticis  nuncupa¬ 
tur.  Apud  celeberrimum  Cullenum  tamen 
Fluxus  Sanguinis  a  Pulmonibus  ipsis,  Hsemopty- 
sin  denotat. 

2.  Hic  morbus  a  pubertate  ad  senectutem  usque 
victimas  suas  corripit.  Intra  vero  hoc  spatium 
quo  juniores  sunt  eo  opportuniores.  Impuberes 
raro  implicantur.  Sanguinis  sputum  ferme  an- 

tecedunt  calor,  dolor,  oppressionis  seiisiis^  hi  pec¬ 
tore,  titillatio  in  faucibus  quae  tussim  vel  tussicu¬ 
lam  excitat ;  sanguis  majore  minoreve  quantitate 
exscreatur.  Aliquando  tamen  neque  pyrexia  ne¬ 
que  alia  signa  adversae  valetudinis  hunc  affectum 
comitantur,,  dum  fluxus  modicus  est  et  cito  ces¬ 
sat.  Interdum  autem  incitatio  generalis  magna* 
adest,»  profluvium  subitum  et  immane  cum  spi¬ 
randi' difiicultate,  sensu  strangulationis,  anxieta¬ 
te,  angore  ;  et  haec  horrenda  signa  saepe  phthiseos> 

dira  species  subsequitur. 

3.  Ex  his  omnibus  patet,  Haemoptysin  maxime 
variare  vi,  magnitudine  et  periculo,  diversis  tem¬ 
poribus  comitantibus  ;  ad  causas  vero  et  praedis- 
ponentes  et  excitantes  recte  intelligendas,  quae¬ 
dam  de  sanguinis  per  pulmones  circuitu,  deque 
structura  pulmonum  ipsorum,  praefanda  sunt. 

4.  Pulmones  duo  ingentia  corpora  sunt,  qu® 
thoracem  continentem  accurate  adimplent.  Sub¬ 
stantia  eorum  spongiosa  est,  e  cellulis  membra¬ 
naceis,  et  ramis  vasorum  diversorum,  composita. 
Haec  vasa  praecipue  sunt  tubulorum  bronchiorum 
et  arteriarum,  venarumque  pulmonearum,  necnon 
arteriarum  et  venarum  bronchialium,  cum  nervis 

«t  lymphaticis.  Bronchiorum  rami  sunt  tubuli 
conici,  ita  constructi  ut  ad  tracheam  canalem 
communem  sursum  versus  convergant.  Extre¬ 
mitates  eorum  in  vesiculas  formantur,  quae  in  fas¬ 
ciculis,  Lobulis  dictis,  collec^existunt.  Arteriae 
et  venae  comitantur  propagines  bronchiorum,  qua¬ 
rum  vesiculae  ubique  earundem  circumstant  fines. 
Arteriae  bronchiales  cum  venis  suis  vasa  pulmo¬ 
num  propria  putantur  ;  exigme  vero  sunt,  neque 
organorum  tantae  magnitudinis  ad  nutritum  satis 
amplae  videntur ;  communicationes  quidem  varias 
cum  vasis  pulmoneis  obtinent. 

5.  Horum  omnium  rami  a  substantia  interlobu¬ 
lari  cinguntur.  Haec  substantia  interlobularis 
spongiosa  est ;  sed  ejus  cancelli,  in  pulmonibus 
sanis,  nullam  communicationem  habent  cum  vesi¬ 
culis  bronchiorum  ;  inde  fit  ut,  substantia  interlo- 
-  bulari  inflata,  bronchiorum  vesiculae  compriman¬ 
tur:  contra,  tubulis  bronchiorum  in~flatis  disten¬ 
dantur,  et  totum  spatium  occupent.  Si  vero  in¬ 
flatio  violenta  sit,  rumpitur  cella,  et  sensim  aer 
in  substantiam  interlobularem  diffunditur,  et  ve¬ 
siculas  comprimit,  utpote  qiii  recedere  non  possit. 


4 


DE  HAEMOPTYSI. 


6.  Per  pulmones  ita  constructos,  totus  corporis 
sanguis  vehitur,  ut  mutationes  ad  sanguinis  for¬ 
mationem  perfectam  necessariae  fiant  A  venis 
cavis  in  auriculam  dextram  primo  traditur  ;  au¬ 
ricula  sese  contrahit,  valvulae  tricuspides  aperi¬ 
untur  et  in  ventriculum  dextrum  sanguis  recipi¬ 
tur  :  quo  agente,  valvulae  semilunares  patent,  in 
arteriam  pulmonalem  sanguis  projicitur,  unde  per 
pulmones  transit;  mutationibus  mirabilibus  in 
transitu  factis,  sanguis  floridus  arteriosus  ut  vo¬ 
catur,  factus,  a  venis  pulmonalibus  in  auriculam 

sinistram  transfertur,  et  auricula  eum  propellit 
» 

per  valvulas  mitrales  in  sinistrum  ventriculum,  a 
quo  magna  cum  vi  projicitur  per  aortam  ad  om¬ 
nes  corporis  partes. 

7.  Computationes  insignes  a  phy siologis  de  cor¬ 
dis  vi  in  motu  sanguinis,  magno  cum  labore  in¬ 
stitutae  sunt.  Sed  conclusiones  eorum  adeo  vagae 
et  discordes  sunt  ut  nequaquam  prosint,  quoniam 
rei  ipsius  difficultatem,  renixum  et  vim  arteriarum 
neglexerunt.  Fortasse  utilius  foret,  certe  magis 
rei  de  qua  sermo  est  idoneum,  indagare,  quo  tem¬ 
pore  circuitus  massae  sanguinis  perficiatur  per  to¬ 
tum  corpus. 

8.  Laevus  cordis  ventriculus  paulo  plusquam 
uncias  duas  ;  dexter  majorem  adhuc  copiam  capere 
existimatur  ;  si  igitur  sinister  ventriculus  se  sep¬ 
tuagies  in  sexagesima  horae  parte  contrahens,  un¬ 
cias  duas  sanguinis  transmittit,  et  si  corpus  hu¬ 
manum  magnitudinis  consuetae  triginta  libras  san¬ 
guinis  possidet,  ut  integrge  massae  circuitus  duo¬ 
bus  circiter  minutis  peragatur,  sequitur ;  rapidi¬ 
tate  utique  mirabili.  Si  vero,  uti  supra  posuimus, 
dexter  cordis  ventriculus  sinistro  amplior  sit,  et 
uterque  ventriculus  ad  eandem  angustiam  se  con¬ 
trahat,  plus  sanguinis  in  pulmonem  quam  ventricu¬ 
lus  laevus  aortae  iterum  tradere  potest,  projicietur  : 
nam  ventriculorum  contractiones  isochrbnae  sunt 
Hoc  pacto,  sanguinem  pulmone  ita  cumulari  ne- 
cesse  est,  ut  temporis  progressu,  universus  corpo¬ 
ris  sanguis,  praeter  illum  in  corde  ipso^  ibi  conge¬ 
ri  debeat.  Res  tamen  aliter  se  habet,  quapropter 
ut  ventriculorum  eadem  sit  capacitas,  vel  laevus 
ventriculus  se  dextro  accuratius  exinaniat,  neces¬ 
sario  sequitur.  Posterior  vero  minus  probabilis 
videtur  ratio.  Atque  existimandum  est,  varieta¬ 
tem  in  ventriculorum  magnitudine  parum  referri 
posse  ad  sanguinis  quantitatem  per  eos  transmis- 

sam ;  si  profecto  in  corpore  vivo  talis  varietas  ex- 
tat. 

9.  Sanguinis  quantitas,  omni  temporis  puncto, 
in  vasis  amplis  et  numerosis  pulmonum  fluens, 
ingens  est :  valde  utique  mirabile  est  vasa  tantae 
magnitudinis,  sine  morte  aegri  instante,  rupta  vel 
incisa  esse.  Experientia  tamen  satis  docet,  dis¬ 
crimen  non  tantum  esse  quantum  a  partis  struc¬ 
tura  arbitrari  possimus,  nam  raro  ab  Haemoptysi 
repentina  morte  aeger  perit :  quae  quod  tam  infre- 
quenter  accidat,  de  tubulorum  bronchiorum  veri¬ 
simile  est  structura  pendere.  Hi  enim  quando 
comprimuntur,  sese  introrsum  contrahunt,  et  una 
secum  cohibent  et  comprimunt  vasa  sanguinea. 

10.  Differentia  notabilis  pulmones  inter  et 
alias  partes  corporis  quod  ad  usum  vasorum  suo¬ 
rum,  mihi  videtur  satis  esse  ad  notionem  jure 
tuendam,  haemorrhagiam  ex  his  singulari  natura 
esse,  et  ah  haemorrhagia  ex  aliis  vasis  quibuslibet 
multis  modis  discrepare. 

11.  In  aliis  haemorrhagiis,  veluti  epistaxi,  san¬ 
guinem  qui  saepe  ita  profuse  effunditur,  suppedi¬ 
tari  oportet  ex  vasis  quae,  prospera  valetudine  tan¬ 
tum  sanguinis  solummodo  vehunt,  quantum  ad 

partis  nutritionem  et  functiones  sufficiat,  sed  quae, 
epistaxi  existente,  exigunt,  recipiunt  et  vehunt 
quantitatem  vere  mirabilem,  quae  aliquando  in 
hoc  morbo  profunditur  :  ad  quod  efficiendum,  ac¬ 
tiones  ipsorum  vasorum  augeri  oportet:  et  sane 
ita  res  in  aprico  est,  uti  vim  seu  nisum  haemor¬ 
rhagicum  suhesse  diceres. 

12.  In  Haemoptysi  vero  longe  longeque  diversa 
est  partis  conditio,  quae  ad  hanc  rem  attinet ;  non 
solum  enim  pulmones  vasa  iis  propria  accipiunt, 
sed,  ut  supra  vidimus,  tota  sanguinis  massa  per 
compagem  vasorum,  ad  hunc  finem  in  iis  positam, 
transit  in  temporis  spatio  valde  exiguo ;  et  tran¬ 
sit  non  ad  partis  nutritionem,  non  ut  aliquid  se¬ 
cernatur,  et  in  viscere  ipso  recondatur ;  contra  ve¬ 
ro,  ut  variationes  ad  sanguinis  massam  nequa¬ 
quam  ad  pulmones  pertinentes,  maximi  ponderis 
et  momenti  equidem,  efficiantur.  Pulmonum 
quidem  vasa,  tum  fabrica  sua,  tum  munere  quo 
funguntur,  omnino  peculiaria  sunt.  Tunicae  te¬ 
nuiores  quam  aliorum  vasorum  sunt :  venae  san¬ 
guinem  coccineum  vehunt,  valvulis  carent,  pul¬ 
sant,  atque  arteriis  suis  multo  minores  sunt,  quod 
nusquam  alias  in  corpore  accidit.  Arteriae  pur- 

pureum  gerunt  sanguinem,  venis  sibi  respondenti¬ 
bus  capaciores  sunt,  minus  inter  se  invicem  evi¬ 
dentius  cum  venis  osculantur.  Haec  fabricae  et 
officii  propria  efficiunt,  ut  sive  sanguis  haemoptai-  o 
cus,  aut  e  venis,  aut  arteriis  fluxerit,  dictu  diffi¬ 
cillimum  sit  ;  nisi  rarissimo  forte  casu,  qualem 
mihi  utique  videre  non  contigit,  quo  mors  a  san¬ 
guine  nigro  profuso  inducta  fuerit.  Tunc  qui¬ 
dem  sanguinem  e  trunco  vel  ramo  arteriae  pulmo¬ 
nalis  provenisse  judices  :  sed  quando  sanguis  exit 

floridus  venisne  an  arteriis  prodierit,  dijudicare 
arduum  est. 

13.  Structura  igitur  et  usu  vasorum  pulmona¬ 
lium  bene  perspectis,  plane  patebit,  nullam  dispo¬ 
sitionem  peculiarem  vel  haemorrhagicam  necesse 
esse  ad  sanguinem  insueta  quantitate,  in  partem 
e  qua  profusio  fit,  alliciendum  :  quia  totam  ejus 
massam  per  eam  transire  oportet,  ad  finem  supra 
propositum,  et  modo  ibi  dicto,  transire  quoque 
oportet  passibus  aequis  'cum  majore  circuitu :  id 
est,  tantum  sanguinis  per  ventriculum  dextrum 
et  arteriam  pulmonalem  eodem  tempore  transire 
debet,  quantum'  per  ventriculum  sinistrum  et 
aortam  fluit ;  nam  ventriculus  sinister  ne  guttulam 

quidem  sanguinis  propellere  queat,  quae  non  an¬ 
tea  per  dextrum  ventriculum  et  pulmones  tran¬ 
sierit  Si  igitur  ejus  vasorum  tunicae  quocun¬ 
que  modo  rumpantur,  sanguis  continuo  effunde¬ 
tur,  et  Haemoptysis  sine  vi  haemorrhagica  gigne¬ 
tur  ;  vel  ab  arteriarum  extremitatibus  effluere 
possit,  Venis  quodammodo  obstructis. 

14.  Hanc  saepius  esse  morbi  naturam  verisimile 
est,  utpote  qui  non  raro  vacat  dolore  vel  molestia 
topica,  et  incitatione  vasorum  generali :  et  quia 
remedia,  quibus  aliae  haemorrhagiae  et  haemopty- 
seos  species  plerumque  obtemperant,  parum  vel 
omnino  nihil  huic  affectui  prosunt :  dum  emetica 
et  varii  stimuli,  qui  aliis  fere  nocent,  eum  maxi¬ 
me  juvant. 

15.  Nullus  dubito  quin  Haemoptysis  aliquando 
effici  possit,  causis  quae  haemorrhagias  in  alias  par¬ 
tes  generaliter  inducunt :  scilicet,  nixu  haemor¬ 
rhagico,  in  vasis  ipsius  partis,  vel  impetu  circuitus 
generalis,  aucto,  et  certe,  quo  incitatior  est  impe- 


*  Quantum  scio,  hae  de  Haemoptyseos  una  specie  con¬ 
jecturae  nondum  prolatae  fuerunt.  Si  quid  valeant  de 
iisdem,  postea  fusius  dici  poterit. 

B 

tus,  eo,  cseteris  paribus,  gravior  erit  profusio ;  sed 
saepe  quoque,  ni  fallor,  a  sola  partis  functione  jam 
citata,  oritur  morbus,  sine  vel  vi  haemorrhagica 
vel  debilitate  vasorum  vel  solutione  sanguinis. 

16.  Etiamsi  impetus  auctus  aliquando  haemop- 
tysin  afferat,  nonnunquam  tamen  impedimen- 
tum  ad  sanguinis  per  pulmones  transitum  solum 
eam  inducere  possit,  vi  circulationis  nequaquam 
aucta  * ;  veruntamen,  sive  venis  sive  arteriis 
profusio  effundatur,  hoc  ipsum  impedimentum 
saepe  totum  corpus,  ante  profluvium,  incitare 
potest,  et  tum  denique  non  facile  est  hanc  ab  illa 
specie  internoscere  :  vehementer  tamen  medici 
interest  ut  distinctio  accurate  fiat :  attamen’  quan¬ 
do  simul  et  thoracis  parietes  comprimuntur,  et 
cavum  ejus  adeo  imminuitur,  ut  pulmones  et  eo¬ 
rum  vasa  sese  distendere  nequeant,  nec  sanguis 
justo  gradu  per  eos  transire  possit,  dum  ventricu^ 


*  Sacjvages,  Haemoptysin  designavit  “  Profusionem 
sanguinis  cum  tussi,  et  sine  Pyrexia  aucta.”  Linn^eos 
et  VoGELLius  nihil  de  Pyrexia  dicunt  in  suis  definitio¬ 
nibus,  et  Saga  RUS  illam  esse  dicit  “  sine  notabili  Py^ 
rexia.” 

Ius  cordis  dexter  et  vasa  pulmonalia  et  venarum 
propagines  sanguinem  propellunt,  non  mirum  est 
certe  partem  ejus,  per  tunicas  vasorum  ruptas,  in 
telam  cellulosam  et  demum  in  tracheam  transire. 
Profecto  enim  cum  aspicimus  subtilitatem  et  te¬ 
nuitatem  vasorum,  et  sanguinis  molem  qui  sem- 
per  per  ea  transit,  raritas  et  tarditas,  potius  quam 
frequentia  et  rapiditas  effusionis,  mirificae  sunt. 

17.  Non  est  enim  levis  renixus  vel  parvulum 
conformationis  thoracis  vitium,  quod  talem  inter¬ 
ruptionem  circuitus  efficere  possit,  ut  e  vasis  san-  ^ 
guis  erumpat,  modo  lento  gradu  impedimentum 
accesserit.  Mirabile  est  equidem  quatenus  lae¬ 
siones  harum  partium  nobilium  tolerari,  et  func¬ 
tiones  earum  expleri,  possint.  Exempla  non  de¬ 
sunt  aegrorum  qui  dum  vix  et  ne  vix  quidem  exi¬ 
gua  pulmonum  pars  superfuit,  vixerunt ;  aliorum 
qui  totam  pulmonum  substantiam  adeo  tubercu¬ 
lis  et  suppuratione  mutatam  et  occupatam  habue¬ 
runt,  ut  a  functione  ejus  omnino  alienam  fuisse 
diceres.  Nihilominus  calor  corporis  et  color  soli¬ 
to  intensiores,  saepe  ad  mortem  .usque  perse\^€rare 
visi  sunt. 

18.  Ex  omnibus  de  circulo  pulmonum  minore 
supra  dictis,  e  vasis  pulmonalibus  sanguinem  ex¬ 
cerni  credere  consentaneum  est,  quotiescunque 
Haemoptysis  gravis  sit.  Satis  est  ad  hoc,  ut  su¬ 
pra  demonstravimus,  vis  consueta  circulationis : 
sive  pulmones,  a  forma  thoracis  prava,  compressi 
et  restricti  sint,  seu  plethora  generalis  adsit ;  nul¬ 
la  vi  haemorrhagica  in  ipsis  vasis  existente.  Non 
impossibile  est,  tamen,  sanguinem  e  propriis  pul¬ 
monum  vasis,  bronchialibus  dictis,  exire :  quod  si 
unquam  accidit,  non  ab  impetu  aucto  generali,  ne 
a  plethora  quidem,  sed  necessaria  erit  illa  procli¬ 
vitas  partis  vasorum  ipsius  de  qua  supra  dictum 
est.  Si  magnitudinem  vasorum  bronchiorum  tan¬ 
tum  spectamus,  haemorrhagia  non  valde  profusa 
esset  timenda ;  et  hinc  probabiliter  accidit,  ut  nul¬ 
la  distinctio  hujusmodi  hactenus  ab  auctoribus 
facta  fuerit.  Neque  vero  res  omnino  levis  existi¬ 
manda  est,  nam  vasa  bronchialia  communicatio¬ 
nes  cum  vasis  pulmoneis  frequentes  habent ;  quam 
ob  causam  haemorrhagia  in  eorum  capillaribus  in¬ 
stituta,  sanguinem  in  bronchiales  facile  allicere 
potest,  et  Haemoptysis  gravis  praeter  expectatio- 
nem  ex  his  vasis  fit. 

19.  His  omnibus  expositis,  causae  praedispo- 
iientes  et  excitantes  et  proximae  morbi,  in  promp¬ 
tu  sunt.  Causae  scilicet,  Praedisponentes  sunt : 
Temperamentum  sanguineum ;  proclivitas  haere¬ 
di  taria,  nimirum  fabrica  tenuis  tunicarum  vaso¬ 
rum  pulmonalium  ;  conformatio  prava  et  angusta 
thoracis ;  pletliora ;  evacuationes  solitae  suppres¬ 
sae. 

20.  Causae  Excitantes  sunt  omnia  quae  violen¬ 
tiam  pulmonibus  vel  partibus  respirationem  effi¬ 
cientibus  inferunt,  vel  difficultatem  spirandi  in¬ 
ducunt.  Ea  sunt,  nisus  omnis  generis  vehe¬ 
mens  ;  omnia  quae  sanguinis  receptionem  in  dex¬ 
trum  cordis  latus  solito  velocius  efficiunt,  vel 
transmissionem  ejus  in  sinistrum  latus  impe¬ 
diunt. 

21.  Quinetiam  in  omni  haemorrhagia,  aetas  et 
sexus  aegri  valde  consideranda  sunt.  In  quibus¬ 
dam  enim  vitae  aetatibus,  fluxus  ad  partes  corpo- 
ris  varias  factic  sunt,  ad  earum  nutritionem,  evo¬ 
lutionem,  et  functiones  perficiendas.  Veluti  aeta¬ 
te  pubertatis  ad  generationis  organa ;  attamen 
ante  hoc  tempus  et  quidem  postea,  impetus  in  ca¬ 
put  tendit,  pueris  praecipue  quibus  epistaxis  saepe 

accedit,  raro  tamen  puellis.  Quando  omnes  cor¬ 
poris  partes  ad  summum  evolvuntur,  non  tantum 
sanguinis  diutius  necessarium  est  ad  nutritionem 
solum,  quantum  ad  evolutionem  quoque  earum 

I 

exigebatur:  veruntamen  sanguinem  faciendi  con¬ 
suetudo  subito  cessare  non  potest,  et  pletbora 
generalis  inducitur.  Maribus  qui  epistaxi  ob¬ 
noxii  fuerunt,  adhuc  e  naribus  sanguis  fluit ;  sae¬ 
pe  tamen  hac  aetate  Haemoptysis  ingruit.  Alii 
quoque  qui  nunquam  antea  haemorrhagiis  labora¬ 
verunt,  Haemoptysi  corripiuntur;  dum  aliis,  qui 
per  longos  annos,  aliis  profluviis  cruciabantur,  haec 
in  haemoptysin  convertuntur. 

22.  Ex  operatione  harum  causarum.  Causa 
Proxima,  ut  vocatur,  morbi  elicitur;  quae  nunc 
potest  esse  ruptura  tunicarum  vasorum  a  plethora 
vel  a  momento  aucto  circulationis  generalis,  cum 
qua  circuitus  ille  per  pulmones  passibus  aequis  ire 
necessario  cogitur ;  vel  ab  impedita  circulatione 
pulmonea,  nullo  momento  aucto  existente ;  nunc 
erosio  a  calculis  in  pulmonibus  concretis,  vel  ul¬ 
ceratio  a  phthisi  vel  ab  alio  quodam  morbo  ;  nunc 
proclivitas  haemorrhagica  in  vasis  minutis,  sive 
vasorum  pulmonarium  seu  bronchialium. 

23.  Causae  morbi  plane  monstrant  varias  esse 
Haemoptyseos  species.  Apud  celeberrimum  CuL- 
LENUM  quinque  Idiopathicae  recensae  sunt;  scilicet 
H.  pletborica,  H.  violenta,  H.  phthisica,  H.  cal¬ 
culosa,  H.  vicaria 

24.  Haemoptysis  violenta  habet  pro  causis  ni¬ 
sus  omnes  vehementes  currendi,  saltandi,  cantan* 
di,  &c.  ictum  vel  vulnus  pectori  illatum,  cum  vel 
sine  causis  praedisponentibus. 

25.  H.  phthisica  ab  erosione  vel  ulceratione 
procedit.  Hanc  speciem  a  Culleno  descriptam 
Symptomaticam  esse,  a  definitione  manifeste  con¬ 
stat  ;  post  tussim,  cum  macie  et  debilitate  diu¬ 
turnam.”  Ad  eos  igitur  qui  jam  phthisi  labo¬ 
rant,  accedit ;  et  sane  ii  qui  phthisin  ad  extre¬ 
mum  ferunt,  Haemoptysin  plerumque  patiuntur ; 
in  progressu  enim  morbi,  veluti  sequela.  Haemop¬ 
tysis  supervenit.  Non  tamen  dubitandum  est 


*  Nescio  an  hae  omnes  species  jure  Idiopathicae  sint  an 
operae  pretium  sit  in  tot  subdivisiones  morbum  dirime¬ 
re  ;  attamen  ad  tanti  viri  exemplum,  hanc  distributio¬ 
nem  sequor,  etiamsi  fortasse  natura  et  curatio  Haemop¬ 
tyseos  nihilo  clarius  dehinc  perspici  queant. 

quin  phthisis  interdum  ab  Haemoptysi  orta  sit ; 
quandoquidem  a  violentia  orhnimodo  applicata 
inducta  sit,  sine  ulla  suspicione  pravae  pulmonum 
conditionis  antea  existentis.  Haec  species  Idiopa¬ 
thica  vocari  potest,  sed  Violenta  potius  est.  Non 
tamen  de  phthisi  sermo  est,  quam  si  agitarem, 
modum  hujusmodi  libello  assignatum  longe  trans¬ 
irem. 

26.  H.  calculosa  evenit  a  depositione  calcaria 
vel  in  glandulis  bronchialibus  vel  inter  vasa  pul¬ 
monum,  qua  glandulae  vel  tunicae  vasorum  ero¬ 
duntur  vel  ulcerantur. 

27.  H.  vicaria  procedit  ab  evacuationibus*  soli¬ 
tis  suppressis.  Foeminae  quibus  menstrua  non  fe¬ 
runtur,  praecipue  huic  formae  morbi  obnoxiae  sunt. 
Unam  cognovi  quae  Haemoptysi  vicaria  longos 
annos  laboravit ;  sanguis  semper  niger  erat,  et  par- 
tim  tussiendo,  partim  exscreando  redditus  est. 

.  28.  Veruntamen  H.  plethoiica  praecipue  est 
quae  Idiopathica  vocari  debet.  Cum  aegrum  hoc 
morbo  maxime  correptum  invisimus,  sanguinem 
laboriose  in  tussiendo  exscreare  apparet ;  spirandi 
difficultas  adest ;  et  dolor  vel  oppressionis  sensus 
in  pectore,  praesertim  sub  stenio :  sanguis  magis 

magisque  profuse  fluit,  qui  floridus  est  et  aere 
mixtus :  tentamen  loquendi  haec  omnia  sympto¬ 
mata  auget :  genae  sunt  rubrae ;  pulsus  frequens 
et  validus  est :  anxietatis  et  etiam  angoris  sensus 
maxime  molestus.  Haec  symptomata  ferme  pra?- 
nunciant  sapor  salinus  in  ore,  titillatio  faucium, 
tussicula,  dyspnoea. 

29.  Quantitas  sanguinis  ejecti  modo  exigua, 
modo  grandior  est :  aliquando  tamen  ita  ingens 
ut  mortem  intentare  videatur,  vel  quidem  suffo¬ 
catione  aeger  pereat.  Hoc  tamen  ita  raro  accidit, 
ut  structurae  vel  pulmonum  vel  eorum  vasorum 
singulari  cuidam  attribuendum  sit :  sine  quo  im¬ 
possibile  erit  intellectu  quomodo,  his  vasis  ingen¬ 
tibus  vel  ruptis  vel  incisis,  mors  instans  evitari 
potuerit. 

30.  Est  autem  procul  dubio  Haemoptyseos  spe¬ 
cies,  quam  neque  pyrexia  neque  momentum  auc¬ 
tum  generale  comitatur  ;  neque  molestia,  spirandi 
difficultas,  anxietas,  nec  ullus  oppressionis  sensus 
antecedunt ;  sgepe  ne  titillatio  quidem  faucium 
fluxum  sanguinis  praenunciat,  sed  in  os  ille  ascen¬ 
dit  et  exscreatur  quantitate  minore  majoreve. 
Non  idcirco  fortasse  inter  Apocenoses  recensenda 

est.  Sanguis  enim  non  solutus  est :  et  aliis  hor~ 
rendi  morbi  symptomatibus  haemorrhaeae  petechia- 
lis  carest.  Saepius  tamen  accidit  ut  exscreatio  non 
facile  et  prompte  fiat,  contra  vero  sanguis  in  sub¬ 
stantiam  interlobularem  et  quidem  in  vesiculas 
ingeratur ;  tum  demum,  si  non  antea,  spirandi 
difficultas,  oppressio,  molestia,  anxietas,  et  haec 
caterva  malorum  superveniunt,  quae  miseros  hoc 
morbo  laborantes  excruciant.  Credo  tamen,  pro¬ 
fecto,  hanc  miserandam  cohortem  saepenumero 
esse  potius  effectum  extravasationis  in  pulmonum 
substantiam,  cum  sanguis  nondum  tracheam  atti¬ 
gerit,  quam  signum  profluvii  futuri.  Nam  quse 
est  conditio  pulmonum  in  iis  qui  Ha&moptysi  val¬ 
de  laborant?  Quando  vas  cujusdam  notabilis 
magnitudinis  ruptum  est,  sanguis  ad  bronchios  et 
eorum  ramos  non  continuo  accedere  potest,  sed  in 
substantiam  interlobularem  primo  ingeretur,  de¬ 
hinc  in  vesiculas  et  lobulos  transibit,  tum  grada- 
tim  per  ramos  bronchiorum  vehetur,  et  demum 
exscreabitur :  perspicuum  est  tamen  partem  ejus 
in  substantia  interlobulari  manere,  spirandi  diffi¬ 
cultatem  augere,  vasa  et  vesiculas  comprimere,  et 
quidem  fortasse  retinere  extravasationem.  Sed 

extravasatio  perstet,  et  exscreatio  haud  passi¬ 
bus  aequis  procedat,  pulmones  ita  opprimi  possunt, 
ut  respiratio  omnino  cesset,  et  aeger  plus  minusve 
prompte  pro  rata  effusionis  suffocetur. 

31,  Quando  mors  hoc  modo  inducitur,  forsitan 
non  semper  quantitate  sanguinis  e  corpore  perdita 
evenit :  sed  potius  a  vesiculis,  ad  aera  excipien¬ 
dum,  adeo  sanguine  occupatis,  ut  locus  aeri  non 
restet,  et  oxygenatio  sanguinis  non  effici  possit. 
Pulmones  sanguine  farciuntur,  et  post  mortem 
in  aqua  positi  fundum  petunt.  Ah  hac  causa, 
nempe,  quod  sanguis  oxygenium  accipere  non 
potest,  ni  fallor,  peripneumonici  saepe  pereunt,  et 
Cynanche  Trachealis,  Asthma,  Peripneumonia 
Notha,  et  alii  morbi,  difficultate  spirandi  stipati, 
mortem  inferunt. 

32.  Profecto  idem  fere  status  partium  accidit 
in  omnibus  morbis  inflammatoriis. has  partes  affi¬ 
cientibus  :  sanguis  sane  non  e  vasis  exit,  sed  ea 
ita  plena  sunt,  et  serum  in  substantiam  interlobu¬ 
larem  adeo  usque  profunditur,  ut  vesiculae  compri¬ 
mantur  et  claudantur.  Difficultate  spirandi  hi 
omnes  morbi  stipantur,  et  pulmones  sanguine  far¬ 
ciuntur. 

83.  Quando  sanguis  expuitur,  non  semper  dis¬ 
tingui  potest  qua  ex  parte  effusus  fuerit :  modo 
enim  e  naribus  in  fauces,  modo  e  faucibus  ipsis  vel 
buccis  vel  gingivis  excernitur :  Nunc  stomacho 
nunc  pulmonibus  expulsus  est.  Cum  in  parvula 
quantitate  et  sine  tussi  sanguis  exscreatur,  proba¬ 
bile  est  eum,  ex  aliqua  parte  supra  laryngem  et 
oesophagum  posita,  excerni :  aliquando  tamen 
haemorrhagia  profusa  ex  arteriis  in  faucibus  sitis 
erumpit,  non  sine  magna  difficultate  reprimen- 

t 

da.  Arteriae  et  numerosae  et  grandes,  e  maxilla¬ 
ri  interna,  faucibus  distribuuntur.  Cum  tamen 
in  conspectu  hae  partes  fere  sunt,  inspectione  ac¬ 
curata  facta,  nos  certiores  fieri  ‘  possumus  de  situ 
morborum ;  cum  e  naribus  sanguis  exudat  eodem 
tempore  quo  in  fauces  descendit,  extrinsecus  ali¬ 
quando  incidit :  sed  non  semper  fides  huic  rei  ha¬ 
benda  est ;  aliquando  enim  sanguis  e  pulmonibus 
vi  expulsus,  in  nares  ascendit  et  ex  iis  distillat. 

34.  Ab  Haematemesi  quoque  distinguenda  est 
Haemoptysis,  quod  tamen  non  semper  omnino  fa¬ 
cile  est  factu,  quippe  quod  vomitus  et  tussis  sae¬ 
pe  eodem  tempore  moveantur,  ita  ut  non  distin¬ 
gui  possit,  sive  e  stomacho  sive  e  pulmonibus  san¬ 
guis  ejiciatur.  Quando  res  ita  sese  proferunt, 
eventus,  ordo  et  symptomata  singulis  morbis  pro¬ 
pria,  attente  sunt  consideranda.  In  Haematemesi 
sanguis  niger  est  et  coagulatus ;  cibo  vel  potu 
mistus ;  uno  conatu  fere  expulsus  est,  et  post  ex¬ 
pulsionem  sputa  saepe  non  sanguine  tincta  sunt : 
nulla  difficultas  spirandi  est ;  et  inspiratio  profun¬ 
da  sine  dolore  absolvitur,  et  sine  exscreatione  san¬ 
guinis  aucta :  Si  tussis  adest,  vomitus  tamen  eam 
praecesserat.  Symptomata  antea  recensita  ferme 
exscreationem  praecedunt  in  Haemoptysi ;  sanguis 
floridus  est  et  aere  mistus  ;  inspiratio  difficilis  est, 
et  ea  tentata,  exscreatio  sanguinis  augetur. 

35.  Prognosis  in  hoc  morbo  difficilis  est : 
constitutionem  corporis  aegri  plurimum  respicit. 


I 


DE  HAEMOPTYSI. 


^2 

Quando  nulla  labes  strumosa  est,  et  a  vi  externa 
(ossibus  thoracis  et  partibus  intus  contentis  non 
graviter  laceratis),  vel  ab  evacuationibus  suppres¬ 
sis,  morbus  ortus  est :  valde  mirabile  est  quam 
immenssB  interdum  sint  profusiones  sanguinis  e 
pulmonibus.  Si  talis  sanguinis  profusio  ex  alia 
parte  cui  tot  et  tante  arterise  sint,  erumpat,  qualis 
e  pulmonibus  interdum  emanat ;  certe  credamus 
talem  liaBmorrhagiam  non  sine  ligaturae  ope  reti¬ 
nendam  esse.  Quando  pars  aliqua  pulmonum 
vulnere  laborat,  aeger,  quantum  potest,  inflatio¬ 
nem  ejusdem  partis  evitat,  tubuli  bronchiales 
coarctantur,  arteriae  contrahuntur,  et  profusio  re¬ 
primitur,  circulatio  et  oxygenatio  per  alia  vasa 

perficiuntur,  et  mors,  quae  impendere  videbatur, 
fugit. 

36.  Quod  ad  vulnera  attinet,  videamus  quid 
a  viro  praeclaro  Heberden  commemoratum  sit. 

Gravia  vulnera  sanorum  hominum  pulmo¬ 
nibus  inflicta  fuemnt,  quae  neque  mors  nec  ta¬ 
bes  secuta  est ;  etsi  tenuis  pulmonum  fabrica,  et 
^  \ 

ingens  vasorum  sanguiferorum  numerus,  tum  mo¬ 
tus  eorum  assiduus,  et  sedes  ad  quam  pertinere 
remedia  non  possunt,  metum  incuterent  ne  largior 

sanguinis  profusio  nulla  arte  esset  medicabilis.’ — 
Comment.  p.  356. 

3-7 .  Quod  ad  evacuationes  suppressas  spectat, 
exempla  non  desunt.  Ipse  cognovi  foeminam,  35 
annos  natam,  quae  peripneumonia  saepe  labora¬ 
verat :  mensibus  parum  regularibus  factis,  san¬ 
guinem  exscreabat  quotiescunque  menses  non 
fluxerunt :  modo  omni  mense  per  tres  vel  quatuor 
vices,  modo  alternis  mensibus,  menstrua  vel  Hae¬ 
moptysis  apparuerunt  vicissim.  Per  octo  annos 
hoc  morbo  cruciata  fuit,  scilicet,  a  tricesimo  quin¬ 
to  aetatis  suae  ad  quadragesimum  tertium  usque. 
Menstrua  quadragesimo  primo  cessarunt,  et  per 
annos  duos  postea  Haemoptysi,  temporibus  incer¬ 
tis,  obnoxia  fuit ;  qua  paidatim  cessante,  foemina 
ex  toto  liberata  est.  Sanguis  semper  grumosus 

et  fere  niger  fuit.  Haec  species  saepe  innocua 
est. 

38.  Alia  Haemoptysis  species  est,  quae  non  mag¬ 
num  periculum  aegro  minatur.  Huic  obnoxii 
sunt,  ni  fallor,  ii  quibus  thorax  quodammodo  an¬ 
gustus  vel  coarctatus  est,  et  qui  tunicas  vasorum 
pulmonalium  adeo  tenues  habent,  ut  minima  qui¬ 
dem  vi  rumpantur  vel  aperiantur ;  qui  tamen  for- 

tasse  liberi  sunt  ab  omni  vitio  strumoso.  Ii  ali¬ 
quando  sanguinem  per  longam  vitam  expuerunt, 
qui  caeteroquin  optime  valuerunt.  Heberden 
inquit,  Sputa  cruenta  interdum  fiunt  sola,  sine 
quibusvis  aliis  adversae  valetudinis  signis — et 
‘‘  proinde  periculum  non  majus  est,  quam  si  ferre¬ 
tur  e  venis  haemorrhoidalibus  vel  e  naribus,  prae¬ 
sertim  si  hoc  fiat  in  senioribus.”  Quia  fortasse  e 
venis  sanguis  fluit.  Hoc  modo  ortus  morbi  a  san¬ 
guine  impedito,  et  effectus  emeticorum,  et  peri¬ 
culi  absentia,  explicationem  accipiunt. 

39.  Omnino  ab  his  differt  sputum  sanguinis, 
quacunque  de  causa  sit,  iis  accidens  qui  strumosa 
labe  inquinati  sunt.  Quando  a  violentia  accidit, 
tanta  est  proclivitas  phthisica  in  strumosis  ut  in 
morbum  >  pulmones  repente  ruunt  ex  levissimo 
casu.  Sed  ferme  in  strumosis  Haemoptysis  non 
idiopathica  et  primaria  est,  sed  m  cursu  phthisis 
potius  evenit.  Alium  cognovi,  qui  a  stirpe  ta¬ 
bida  derivatus  fuerat,  vulnere  pulmonis  laboran¬ 
tem,  cui  nihil  infaustum  accidit.  Alium  vidi  qui 
feliciter  convalescebat,  donec  sanguine  paulo  libe¬ 
rius  detracto,  sensim  in  phthisin  illapsus  sit ;  for¬ 
tasse  a  minima  medici  solicitudine. 

41.  Patet  igitur  prognosin  regendam  esse  vi 
morbi,  aetate  et  constitutione  aegri,  historia  ejus 
familiae,  specie  morbi  secundum  divisionem  su¬ 
pra  institutam ;  sed  potissimum  distinguendum 
est  inter  discrimen  e  sanguinis  fluxu  proveniens, 
et  illud  quod  a  phthisi  existente  vel  superveni¬ 
ente,  oriri  potest, 

DE  METHODO  MEDENDI. 

42.  H,<emoptyseos  methodus  curationis  va¬ 
riat  quodammodo  pro  morbi  specie ;  quaedam  ta¬ 
men  remedia  omnibus  ejus  varietatibus  adaptata 
sunt. 

43.  Haemoptysis  violenta^  nimirum,  exigit  san¬ 
guinis  missionem  pro  ratione  effusionis  et  pro  aegri 
viribus,  purgantia,  regimen  antiphlogisticum, 
ut  vocatur,  quietem,  et  potum  frigidum  aquosum 
acido  sulphurico  acescentem. 

44.  De  H.  phthisica^  cum  symptomatica  sit, 
vix  hic  locus  est  loquendi.  Remedia  primario 
morbo  propria  vel  Haemoptysi  generali  communia 

exigit.  Quaedam  eo  spectantia  in  H.  plethorica 
proferuntur. 

45.  H.  calculosa  nihil  nisi  quietem  requirit, 
dummodo  nulla  inflammationis  signa  sese  mon¬ 
strent,  praeter  remedia  usitata. 

46.  H.  vicaria  missionem  sanguinis  exigere  po¬ 
test,  ut  fluxus  ad  pulmones  avertatur,  vel  praesens 
supprimatur ;  quo  facto,  ad  remedia  evacuationi 
suppressae  restituendae  idonea,  confugiendum  est. 

47.  H.  plethorica^  cum  de  variis  causis  pro¬ 
veniat,  non  semper  eadem  remedia  admittit. 
Quando  a  plethora  vel  impetu  aucto  generali  ori¬ 
tur,  sanguis  mitti  debet,  ut  vis  circulationis  ma¬ 
xime  subigatur,  et  profusio  comprimatur ;  et  cre¬ 
do  multo  melius  id  effici  ab  una  detractione, am¬ 
pla,  et  e  magno  orificio  facta,  quam  a  duplice  san¬ 
guinis  quantitate  partitis  vicibus  et  lente  extrac¬ 
ta.  Evacuationes  quidem  lentas,  parvae  et  repe¬ 
titae,  neque  vim  morbi  frangunt,  neque  massam 
sanguinis  notabiliter  minuunt  \  sed  potius  procli¬ 
vitatem  ad  sanguinem  conficiendum,  quae  .saepe 
causa  unica  est  morbi,  augent. 

48.  Quando  autem  a  prava  et  constricta  tho¬ 
racis  conformatione,  vel  a  tenuitate  tunicarum  va- 

sorum,  promovetur  Haemoptysis,  sanguinis  detrac¬ 
tio  non  incaute  usurpanda  est.  Multum  refert 
num  proclivitas  haemorrhagica,  vasis  affectis,  adsit, 
investigare.  Si  adsit,  certe  venaesectio  maxime 
proderit :  contra  tamen,  quando  circulatio  per 
pulmones  impedita  est  solummodo,  sine  plethora 
generali,  aliquando  visum  est  detractionem  san¬ 
guinis  aegro  maxime  nocuisse ;  quia  sanguis  a 
compagine  generali  detrahitur,  quando  nihil  nisi 
impedimentum  quoddam  circuitus  per  pulmones 
existehat. 

49.  Remedium  est,  ni  fallor,  huic  conditioni 
magis  consentaneum.  Cum  consilium  est  circu¬ 
lationem  per  pulmones  cohibitam  et  impeditam 
restaurare,  nihil  huic  indicationi  melius  respondet 
quam  vomitus  plenus  et  perfectus.  Emetica  pro¬ 
fecto  nimis  indiscriminate  laudantur  in  omni  Hae¬ 
moptysi  :  sed  in  specie  de  qua  nunc  sermo  est, 
certe  tutissime  et  efficacissime  usurpari  possunt : 
oh  validam  et  amplam  actionem  musculorum  res¬ 
pirationi  inservientium  quam  excitant,  vasa  im¬ 
pedita  et  obstructa  liberare  videntur,  spatium 
aeri  praebent  intranti,  et  sanguinis  cursum  per 
pulmones  promovent. 

50.  Haec  morbi  species  imprimis  recidivae  ob- 
tioxia  est,  et  certe  si  missione  sanguinis  semel  vel 
bis  uti  licet  in  prioribus  insultibus,  non  repeten¬ 
da  est,  morbo  persistente.  Iis  quidem,  quos  non 
vitio  strumoso  instructos  esse  suspicamur,  nihil 
prodest ;  sed  contra,  aliquando  proclivitatem  ad 
ulcerationem  inducere  videtur.  Strumosis  vero 
potissimum  nocet,  ita  ut  Phthisis  saepissime  se¬ 
cuta  sit  sanguinis  missiones  iteratas,  contra  Hae- 
moptysin  usurpatas,  etiamsi  haec  omnino  fortuita 
visa  fuerit,  pulmonibus  antea  integris.  Haec  ani” 
madversio  ad  omnes  affectiones  strumosas  spec¬ 
tat  :  nam  quam  saepe  ii  quibus  nunquam  antea 
struma  symptomata  manifesta  erant,  hydrargy- 
ro,  morbo,  sanguinis  missionibus  vel  alia  quadam 
depletione  debiles  facti,  indices  scrofulae  varias 
monstraverunt  ?  Verum  enim  vero  fatendum  est, 
nullum  esse  consilium  difficilius  simul  et  majo¬ 
ris  momenti,  quam  quod  ad  sanguinis  missionem, 
in  quibusdam  insultibus  hujus  morbi,  attinet. 
Quaestio  est,  cum  Haemoptysis  aegrum  debilem 
et  quassatum  invasit,  profusionem  cohibere, 
cum  minima  sanguinis  jactura.  Quando  igitur 

ope  veiiaesectionis  id  promptiuis  effici  potest,  semel 
tentandum  est. 

51.  Plurima  sunt  adjuvantia  quge  congestio¬ 
nem  vasorum  pulmonalium  quodammodo  levare 
et  profusionem  retinere  possint ;  scilicet,  vesica- 
toria,  cucurbitulae  vel  cruentae  vel  siccae,  dorso 
aut  lateribus  admotae ;  ligamenta  ita  artubus  ap¬ 
plicata,  ut  venas  tantummodo  comprimant ;  pur¬ 
gantia  et  alia  medicamenta  ita  sumpta  vel  per 
injectionem  in  intestina  pulsa,  ut  irritationem  in  ' 
iis  excitent,  impetum  sanguinis  ad  ea  alliciant,  et 
fluxum  e  pulmonibus  reprimant;  varia  acida, 
sulphas  aluminae,  aqua  frigida  et  intus  sumpta 
et  extrinsecus  thoraci  applicata ;  varia  astrin¬ 
gentia,  sicut  superacetas  plumbi,  infusum  ro¬ 
sae,  catechu,  &c. :  ita  tamen  adhibita  ut  alvum 

* 

comprimendo  non  noceant.  Deinde  regimen  an- 
tiphlogisticum,  ut  vocatur,  semper  adhibendum 
est ;  etiamsi  strumosis  non  admodum  stricte.  De¬ 
nique,  gestatione  variis  modis  uti,  sive  vehiculo, 
sive  navi,  sive  equo,  pro  aegri  viribus,  multum  pro¬ 
dest. 

52.  Nullus  est  morbus  recidivae  opportunior 
quam  Haemoptysis,  potissimum  si  a  prava  tho- 

racis  structura,  a'  tenuitate  tunicarum  vasorum 
pulmonalium,  vel  ab  habitu  corporis  strumoso, 
ortus  fuerit.  Eas  vero  causae,  quibus  morbus  pri¬ 
mo  illatus  est,  ejus  reditum  promovere  possunt. 
Praeterea,  corpus  humanum  adeo  proclive  est  ad 
consuetudines  novas  suscipiendas,  ut  quaecunque 
semel  facta  sit  actio  facilius  semper  repetatur. 
Denique,  confectio  sanguinis  et  quidem  plerarum- 
que  secretionum  evadit  copiosior,  naturae  lege,  ut 
quo  magis  haec  evacuatae  sint,  eo  magis  fabricen¬ 
tur  et  secernantur.  Patet  igitur  in  venienti  mor¬ 
bo  occurrendo,  sanguini,  quantum  potest,  parcen¬ 
dum  esse.  Nam  si  venaesectio  saepe  prodest,  mor¬ 
bo  praesenti,  procul  dubio  nimis  repetita  ad  reci¬ 
divam  conducere  potest,  non  igitur  nisi  in  morbo 
gravi,  et  instantem  mortem  minante,  celebranda 
-est:  sed  ad  alia  remedia  confugiendum.  Haec  sunt 
purgantia,  refrigerantia,  diaeta  parca  et  simplex, 
ex  fructibus,'  oleribus,  lacte,  &c.  composita.  Plus 
etiam  rure  vivere  quam  urbe  prodest ;  et  maxime 
convenit  omnibus  qui  pulmonibus  laborant,  tem¬ 
perie  aequabili  vitam  degere.  Supervacuum .  erit 
commendare  evitationem  omnium  causarum  exci¬ 
tantium  :  res  in  promptu  est. 

53.  Verum  enim  vero  disceptatiunculam  hic 
lubens  ad  finem  duco.  Invitus  sane,  et  lege  al¬ 
mae  Academiae  coactus,  suscepi.  Quis  enim  lu¬ 
cubrationes  suas  leves  atque  mancas  oculis  acerri¬ 
mis  ultro  subjiciat  ?  Atque  si  quid  ingrata  Mi¬ 
nerva  tractaverim,  culpam  lubenter  agnosco. 
Res  tamen  ipsa  minus  trita,  tam  tyronum  quam 
systematicorum  scriptis,  et  neglecta  pene  omnium 
praeter  Cullenum  scriptorum,  uti  quid  de  ea 
sentiam  literis  mandarem  fecere.  iEqui  boni¬ 
que  judices  consulant,  opto. 

